
Здравейте,  

моля за съдействие от Ваша страна във връзка с правата ми на работещ.


Казусът е следния:  

Достигнала съм необходимата възраст, в едно с необходимия трудов стаж, съответно сбор, за пенсиониране. Събрани и внесени са всички необходими документи, по надлежния ред в ТП на НОИ. Входирани са с дата 09.02.2021 г.. Няколко дни по-късно получих устно предизвестие, че ще бъда освободена от работа края на месец 02.2021 г.. Според работодателят той не дължи обезщетение по чл.222, ал.3 по КТ тъй като още нямам разпореждане от НОИ, само внесени документи!  

Моля дефинирайте ми понятието “придобил право на пенсия”?!  

Аз съм придобила право на пенсия! Изпълнени са всички условия. В момента не е упражнено самото право – тоест не е отпусната пенсия.  

Моля за разяснение и отговори по следните въпроси:  

 Работодателят дължи ли ми обезщетение по чл.222, ал.3 в конкретния случай?  

 Ако той ме освободи в края на месеца без обезщетение по горепосочения член, след като получа разпореждане от НОИ, имам ли право да изискам същото обезщетението, с задна дата, тъй като правото на придобиване на пенсия е възникнало по време на правоотношенията ми с работодателя?  

 Имам ли право и основание в момента да подам молба до работодателя на основание чл.327, т.1, ал.12?


Моля за Вашия отговор в кратки срокове предвид краткия срок за реакция, който имам!  

Благодаря!


 

Обезщетение по чл.222, ал.3 КТ – отказан от работодател
=======================================================

 

Здравейте, Кремена, 


съгласно цитираната от Вас разпоредба “при прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е придобил при същия работодател или в същата група предприятия 10 години трудов стаж през последните 20 години – на обезщетение в размер на брутното му трудово възнаграждение за срок от 6 месеца. Обезщетение по тази алинея може да се изплаща само веднъж.  

(4) (Нова – ДВ, бр. 98 от 2015 г., в сила от 01.01.2016 г.) Алинея 3 се прилага и когато при прекратяване на трудовото правоотношение работникът или служителят отговаря на условията за отпускане на пенсия за осигурителен стаж и възраст в намален размер по чл. 68а от Кодекса за социално осигуряване.”  

Горното означава, че към датата на прекратяване на трудовия договор следва да отговаряте на условията за отпускане на пенсия като възраст и осигурителен стаж, а не непременно и реално същата да е отпусната с разпореждане на длъжностно лице от НОИ.


Поздрави,  

адв. Николина Митова  

тел. 0898 303092


